Perepea

"Perepea" on Ameerika Ühendriikide animeeritud situatsioonikomöödia, mille stsenarist on Seth MacFarlane. Sari räägib perekond Griffinitest, kes elavad väljamõeldud Quahogi linnas, mis on paigutatud USA Rhode Islandi osariiki.

Eestis on joonissarja näidanud TV3 ja TV6.

Tegelased
Pereliikmed:

 Peter Griffin on ülekaaluline pereisa, kes on alkoholilembene ja vaimse taandarenguga.
 Lois Griffin on pereema, kes peab tihti oma abikaasat kantseldama. Ta on natuke tõsisem karakter kui teised aga tal on ka omad naljad.
 Chris Griffin on pere vanem poeg, kes on iseloomult oma isa moodi ja ütleb tihti ebasobivaid lauseid.
 Meg Griffin on peretütar, kes sarja esimestel hooaegadel oli teiste tegelastega võrdse staatusega, kuid viimastel hooaegadel on temast saanud pere liige, keda eriti ei taluta.
 Stewie Griffin on pere noorem poeg, ta on rääkiv imik, kes aeg-ajalt tahab oma ema tappa. Ainuke, kes temast korralikult aru saab ja temaga vestlust arendab on Brian, kuigi vahel saavad ka teised sarja tegelased temast aru. Üldiselt teised tegelased temaga ei suhtle.
 Brian Griffin on pere rääkiv koer, kes on alkohoolik aga ka üks pere targemaid liikmeid.

Peale pereliikmete on teisigi humoorikaid tegelaskujusid.

Huumor
"Perepeas" kasutatakse palju nalju, mis ei lähe n-ö läbiva teemaga kaasa. Üsna tihti meenutab mõni tegelane midagi, mis temaga on enne juhtunud või ütleb midagi, mis on enamasti kas fakt või väide ning selle peale tavaliselt näidatakse videoklippi. Sarjas räägitakse tihti ka otse kaamerasse ja seega läbitakse neljandat seina, s.o niinimetatud sein teatris, raamatus või filmis, mis on tegelaste ja pealtvaatajate vahel.

Jaod
Esimene jagu tuli välja 31. jaanuaril 1999. Sarja tegemist on kaks korda katkestatud (2000 ja 2002), aga siiski jätkatud.

Hääleandjad
Peamised hääleandjad 150x150px 150x150px 150x150px 150x150px 150x150px Seth MacFarlane Alex Borstein Seth Green Mila Kunis Mike Henry Peter Griffin, Stewie Griffin, Brian Griffin, Glenn Quagmire, Tom Tucker, Carter Pewterschmidt, teised Lois Griffin, Loretta Brown, Barbara Pewterschmidt, Tricia Takanawa, teised Chris Griffin, Neil Goldman, teised Meg Griffin Cleveland Brown, Herbert, Greased Up Deaf Guy, teised

Film
"Perepea" tegelastega on tehtud komöödiafilm "Stewie Griffin: The Untold Story" (2005).

Kategooria:Ameerika Ühendriikide joonissarjad
Kategooria:Ameerika Ühendriikide komöödiasarjad
Kategooria:Fox Broadcasting Company telesaated